Laat sy Liefde jou Lei: God se spoedgrens vir jou lewe - www.bybelkennis.co.za
by Mitch Kalp · Published 12/05/2011 · Updated 28/09/2014
Laat sy Liefde jou Lei: God se spoedgrens vir jou lewe – Milanie Vosloo
God se spoedgrens vir jou lewe
Toe seёn God die sewende dag. Hy het bepaal dat dit afgesonder moet word van die ander dae omdat Hy op daardie dag gerus het nadat Hy sy skeppingswerk gedoen het. Genesis 2:3
Sommige tye in ons lewe is ons uiters produktief en kry ons 'n duisend dinge gelyktydig gedoen terwyl ons ander kere sommer net in 'n min- of níks-doen-fase is. Wanneer ons gewoond daaraan is om altyd teen die spoed van lig te hardloop, is ons geneig om sommer gou skuldig te voel wanneer ons 'n minder produktiewe tyd ingaan. Tog is dit juis ons Vader se manier om vir ons te sê: "My kind, dis tyd om jou pas te verstadig. Want wanneer jy te lank te veel doen, hardloop jy buite die spoedgrens van mý wil vir jou lewe."
Weet jy wanneer om rem te trap? Het jy die vermoё om soms "nee" te sê vir werk en "ja" te sê vir rus … vir kwaliteittyd aan jou Meester se voete? Dis so belangrik om te weet wanneer jy oor die spoedgrens van jou lewe gaan sodat jy betyds halt kan roep. Wanneer jy dan bederf word met 'n stadiger-leef-fase, is dit ewe belangrik dat jy jou bederftyd sal geníét …. sonder om skuldig te voel. Onthou, sulke tye word aan jou gegee sodat jy weer aandag kan gee aan dié dinge wat werklik saak maak.
Leef jou rotteresies-seisoen met versigtigheid en jou sklipad-fase met waardering. Albei kan vervullend wees.